IEKŠĒJAIS NORMATĪVAIS AKTS Nr. 4.2.26.

APSTIPRINU

Jelgavas novada Neklātienes vidusskolas direktores

Rīkojumu Nr. NVSK/1-9/22/37 no 15.12.22.

**KĀRTĪBA, KĀDĀ NODROŠINĀMA INFORMĀCIJAS APMAIŅA**

**STARP SKOLU UN IZGLĪTOJAMO VECĀKIEM**

*Izdoti saskaņā ar MK noteikumiem Nr. 528 “Vispārējās izglītības iestāžu*

*un profesionālās izglītības iestāžu pedagoģiskā procesa*

*un eksaminācijas centru profesionālās kvalifikācijas*

*ieguves organizēšanai obligāti nepieciešamā dokumentācija”*

*no 10.08.2021. 2.12. punktu.*

1. **Vispārīgie jautājumi**
	1. Jelgavas novada Neklātienes vidusskolas (turpmāk tekstā – SKOLA) izstrādātais iekšējais normatīvais akts “Kārtība, kādā nodrošināma informācijas apmaiņa starp skolu un izglītojamo vecākiem” nosaka kārtību, kā norisinās informācijas apmaiņa starp SKOLU un nepilngadīgo izglītojamo vecākiem (turpmāk tekstā VECĀKI).
	2. Informācijas apmaiņa starp SKOLU un VECĀKIEM notiek sekojošos veidos:
		1. E-klases sistēmā;
		2. Telefoniski, SKOLAS mājaslapas sadaļā “kontakti”;
		3. SKOLAS vecāku sapulcēs;
		4. Klašu vecāku sapulcēs.
	3. Nepieciešamības gadījumos par tikšanos ar SKOLAS vadību iespējams vienoties individuāli zvanot pa telefoniem 63084021, 29122018 vai rakstot uz SKOLAS e-pastu: nvsk@jelgavasnovads.lv.
2. **Informācijas apmaiņa E-klases sistēmā**
	1. Uz iestāšanās iesniegumā norādītajiem tālruņiem pēc izglītojamā iestāšanās SKOLĀ E-klase automātiski ģenerē paroli izglītojamajam un viņa VECĀKIEM, piekļuves paroles tiek nosūtītas automātiski.
	2. E-klases sistēmā VECĀKIEM ir pieejama informācija par mācību sasniegumiem, tiešsaistes stundu kavējumiem un stundu sarakstu.
	3. Skolas darbinieks, kurš nosūta E-klases pastā vēstuli VECĀKIEM, pēc laika (ne ilgāk par 3 dienām), pārbauda, vai VECĀKI to ir atvēruši. Gadījumā, ja nav, tad veic telefonzvanu VECĀKAM un informē par nosūtīto vēstuli.
	4. Nepilngadīgā izglītojamā SKOLAS kavējumu VECĀKIEM ir jāpiesaka E-klasē, taču, ja pieteikuma dienā ir paredzēta tiešsaistes stunda, tad vecākam ir jāsazvana klases audzinātājs vai stundas asistents un jāinformē par kavējumu.
	5. VECĀKI par mācību sasniegumiem tiek informēti ne retāk kā reizi mēnesī saņemot E-klases pastā sekmju izrakstu (atbildīgi par informācijas nosūtīšanu ir klašu audzinātāji).
3. **Citi jautājumi**
	1. VECĀKI var sazināties ar klašu audzinātājiem, pedagogiem, SKOLAS administrāciju telefoniski jautājumos, kas ir saistīti ar mācību un audzināšanas procesu.
	2. Ar šo kārtību, kādā nodrošināma informācijas apmaiņa starp skolu un izglītojamo vecākiem, klases audzinātājs iepazīstina VECĀKUS mācību gada sākumā, kā arī mācību gada laikā pēc vajadzības.
	3. Šī kārtība, kādā nodrošināma informācijas apmaiņa starp skolu un izglītojamo vecākiem stājas spēkā ar to apstiprināšanas brīdi.

*Dokuments elektroniskā veidā atrodas NVSK diskā:*

*NORMATĪVIE DOKUMENTI/4.2.26. informācijas apmaiņa 2022*